Պրեսնել Կիմպեմբե

**Պրեսնել Կիմպեմբե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Պարի Սեն-Ժերմենի և Ֆրանսիայի ազգային հավաքականի։ Խաղում է կենտրոնական պաշտպանի դիրքում։ 2018 թվականի աշխարհի առաջնության հաղթող։

## Ակումբային կարիերա
### Պարի Սեն-Ժերմեն
Կիմպեմբեն Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2014 թվականի հոկտեմբերի 17-ին՝ փոխարինելով Տիագու Մոտտային Լանսի դեմ խաղում։ Առաջին հանդիպումը թիմի մեկնարկային կազմում անցկացրեց 2015 թվականի նոյեմբերի 21-ին՝ Լորյանի դեմ խաղում։ 2016 թվականի օգոստոսի 6-ին Կիմպեմբեն խաղադաշտ դուրս եկավ Ֆրանսիայի սուպերգավաթի Օլիմպիկ Լիոնի դեմ խաղում՝ օգնելով իր թիմին հաղթել 4-1 հաշվով և նվաճել գավաթը։ Նոյեմբերի 7-ին ֆրանսիացին երկարաձգեց պայմանագիրը ակումբի հետ մինչև 2021 թվականը։ Իր դեբյուտը Չեմպիոնների Լիգայում նշեց 2017 թվականի փետրվարի 14-ին՝ Բարսելոնայի դեմ խաղում։ 2017 թվականի ապրիլի 1-ին Կիմպեմբեն թիմի մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Մոնակոյի դեմ խաղում, իսկ ՊՍԺ-ն հաղթեց գավաթը։ 2016-17 մրցաշրջանում նա անցկացրեց 28 հանդիպում։

2017 թվականի դեկտեմբերի 16-ին Կիմպեմբեն հեռացվեց խաղադաշտից Ռենի դեմ խաղում՝ ստանալով երկրորդ դեղին քարտը հանդիպման 89-րդ րոպեին։ 2018 թվականի մարտի 31-ին նա թիմի մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Մոնակոյի դեմ խաղում՝ օգնելով իր թիմին հաղթել 3-0 հաշվով և նվաճել գավաթը։ Ապրիլի 6-ին ֆրանսիացին կարմիր քարտ ստացավ Սենտ-Էտիենի դեմ խաղում՝ հեռացվելով խաղադաշտից 41-րդ րոպեին։ 2017-18 մրցաշրջանում Կիմպեմբեն անցկացրեց 38 հանդիպում, իսկ Պարի Սեն-Ժերմենը տեղական տրեբլ նվաճեց՝ հաղթելով Ֆրանսիայի գավաթը, Ֆրանսիայի լիգայի գավաթը և Ֆրանսիայի առաջնությունը։

2018 թվականի օգոստոսի 13-ին Կիմպեմբեն երկարաձգեց իր պայմանագիրը ակումբի հետ մինչև 2023 թվականը։ Հոկտեմբերի 7-ին ֆրանսիացին հեռացվեց խաղադաշտից Օլիմպիկ Լիոնի դեմ խաղում՝ կարմիր քարտ ստանալով հանդիպման 35-րդ րոպեին։ Իր առաջին գոլը պրոֆեսիոնալ կարիերայում խփեց 2019 թվականի փետրվարի 12-ին՝ Չեմպիոնների Լիգայի 1/8 եզրափակչի Մանչեսթեր Յունայթեդի դեմ խաղում։ Թիմի ավագի թևկապով Կիմպեմբեն առաջին անգամ խաղադաշտ դուրս եկավ ապրիլի 17-ին՝ Նանտի դեմ խաղում։ 2019 թվականի ապրիլի 27-ին նա թիմի մեկնարկային կազմում խաղադաշտ դուրս եկավ Ֆրանսիայի գավաթի եզրափակչի Ռենի դեմ խաղում, սակայն Պարի Սեն-Ժերմենը պարտվեց հետխաղյա 11-մետրանոցների հարվածաշարում։ 2018-19 մրցաշրջանում Կիմպեմբեն անցկացրեց 36 հանդիպում՝ դառնալով 1 գոլի և 1 գոլային փոխանցման հեղինակ, իսկ ՊՍԺ-ն կրկին հաղթեց Ֆրանսիայի առաջնությունը։

## Միջազգային կարիերա
Կիմպեմբեն իրավասու էր ներկայացնել Ֆրանսիան և Կոնգոյի Դեմոկրատական Հանրապետությունը միջազգային ասպարեզում, ու հանդես է եկել այս երկրների երիտասարդական հավաքականներում։ Ֆրանսիայի ազգային հավաքական նա առաջին անգամ հրավիրվեց 2016 թվականի հոկտեմբերին՝ փոխարինելով Էլյակիմ Մանգալային Բուլղարիայի և Նիդերլանդների դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում Կիմպեմբեն նշեց 2018 թվականի մարտի 27-ին՝ փոխարինելով Սամուել Ումտիտիին Ռուսաստանի դեմ ընկերական խաղում։

2018 թվականի մայիսի 17-ին Կիմպեմբեն ընդգրկվեց աշխարհի առաջնության համար Ֆրանսիայի հավաքականի 23-հոգանոց կազմում։ Այստեղ նա խաղադաշտ դուրս եկավ միայն հունիսի 26-ին՝ Դանիայի դեմ խաղում։ Հուլիսի 15-ին Ֆրանսիան հաղթեց աշխարհի առաջնությունը՝ եզրափակչում 4-2 հաշվով պարտության մատնելով Խորվաթիային։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 8-ի դրությամբ*

### Միջազգային վիճակագրություն
*2019 թվականի սեպտեմբերի 8-ի դրությամբ*

## Նվաճումներ
### Ակումբային
**Պարի Սեն-Ժերմեն**

* Լիգա 1. 2015–16, 2017–18, 2018–19
* Ֆրանսիայի լիգայի գավաթ. 2015–16, 2016–17, 2017–18
* Ֆրանսիայի գավաթ. 2015–16, 2016–17, 2017–18
* Ֆրանսիայի սուպերգավաթ. 2016, 2017, 2018, 2019

### Միջազգային
**Ֆրանսիա**

* ՖԻՖԱ աշխարհի առաջնություն․ 2018

## Ծանոթագրություններ

## Արտաքին հղումներ
* Կիմպեմբեի պաշտոնական Ֆեյսբուքի էջը
* Կիմպեմբեի պաշտոնական Տվիտերի էջը
* Կիմպեմբեի պաշտոնական Ինստագրամի էջը
* Կիմպեմբեն transfermarkt-ում
* Կիմպեմբեն soccerbase.com-ում
* Կիմպեմբեն WhoScored.com կայքում
* Կիմպեմբեն Պարի Սեն-Ժերմենի պաշտոնական կայքում
* Կիմպեմբեն Լիգա 1-ի պաշտոնական կայքում 
* Կիմպեմբեն ՈՒԵՖԱ-ի պաշտոնական կայքում
* Կիմպեմբեն ՖԻՖԱ-ի պաշտոնական կայքում
* Կիմպեմբեն Ֆրանսիայի ֆուտբոլի ֆեդերացիայի կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Պատվո լեգեոնի շքանշանի ասպետներ